**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **14.01.2021, online**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Richard Bednár - zástupca p. riaditeľky

Jana Jakubkovič - právnička

**Hostia:**

Michal Mihálik - právnik, Nosko&Partners

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Hlasovania „per-rollam“
2. Kontrola úloh
3. Druhé kolo dotácií
4. Aktuálny stav dlhodobých nájmov – nedoplatky
5. Rozpočet 2021, OP 2021, Plán podujatí 2021
6. Dlhodobé zmluvy
7. LUDUS
8. Online Joga
9. Plán VO 2021
10. IT služby – VO
11. Oprava strechy - VO
12. Relácia o varení – informácia z rokovania s TV Ružinov
13. Zľavy na nájomnom
14. Rôzne

P. Fabián navrhol doplniť program nasledovne:

Za bod č. 2. doplniť bod č. 3:

„3. Návrh správy kontrolóra MČ Bratislava-Ružinov“

a príslušne zmeniť číslovanie následných bodov.

Keďže neboli ďalšie návrhy na zmenu ani doplnenie programu, PP dal hlasovať o navrhovanej zmene programu.

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

PP dal hlasovať o návrhu upraveného programu ako celku:

1. Hlasovania „per-rollam“
2. Kontrola úloh
3. Návrh správy kontrolóra MČ Bratislava-Ružinov
4. Druhé kolo dotácií
5. Aktuálny stav dlhodobých nájmov – nedoplatky
6. Rozpočet 2021, OP 2021, Plán podujatí 2021
7. Dlhodobé zmluvy
8. LUDUS
9. Online Joga
10. Plán VO 2021
11. IT služby – VO
12. Oprava strechy - VO
13. Relácia o varení – informácia z rokovania s TV Ružinov
14. Zľavy na nájomnom
15. Rôzne

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 1. – Hlasovania „per rollam“**

PP skonštatoval, že od posledného stretnutia predstavenstva, predstavenstvo hlasovalo o nasledovných návrhoch uznesení formou „per rollam“, pričom všetky boli prijaté.

Uznesenie: *Predstavenstvo schvaľuje termín výplaty odmien, schválených pre zamestnancov Spoločnosti na stretnutí predstavenstva 14.12.2020 tak, že budú vyplatené v januári 2021 spolu so mzdou za december 2020. Mení sa týmto príslušná časť uznesenia zo stretnutia predstavenstva v predmetnej veci zo 14.12.2020*

*Hlasovanie:*

*Za: 4*

*Proti: 0*

*Zdržal sa: 0*

Uznesenie: *Predstavenstvo schvaľuje 100% zľavu z nájomného ako aj 100% z poplatku za služby za prenájom miestnosti č. 204 pre Súkromnú strednú odbornú školu - Magán Szakozépiskola, Trhovisko 776/1, Zlaté Klasy za mesiac december 2020, za podmienok uhradenia všetkého, t. j. nielen v súčasnosti dlžného, nájomného a uvoľnenia (vypratania) priestorov do termínu 31. 12.2020.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie: *Predstavenstvo schvaľuje zmenu rámcovej zmluvy pre dlhodobých podnájomcov v bode 5.3. tak, že bod 5.3. bude znieť nasledovne:*

*„Ceny týkajúce sa podnájmu a služieb spojených s podnájmom sú bez DPH. K týmto cenám sa bude uplatňovať DPH v zmysle zákona.“*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 2. – Kontrola úloh**

PP prešiel otvorené úlohy a skonštatoval ich stav, pričom niektoré sa prerokovali v bode „Rôzne“, resp. v iných bodoch programu.

**Bod č. 3. – Návrh správy kontrolóra MČ Bratislava-Ružinov**

PP stručne uviedol tému návrhu správy kontrolóra a zosumarizoval kontrolné zistenia a odovzdal slovo p. riaditeľke. P. riaditeľka sa vyjadrila k niektorým zisteniam, pričom uviedla že pracuje so svojim tímom na návrhu námietok voči tejto správe. PP uviedol, že postup Spoločnosti bude taký, že p. riaditeľka pripraví návrh námietok, ktoré zašle predstavenstvu. To sa k návrhu námietok voči návrhu správy vyjadrí a, po zapracovaní jeho pripomienok k návrhu námietok, zašle p. riaditeľka námietky voči správe kontrolóra kontrolórovi.

PP uviedol, že predstavenstva sa týkajú v zásade 3 nálezy:

* neaktuálna smernica o verejnom obstarávaní (VO) – tá bola medzičasom aktualizovaná,
* absencia smernice o verejných obchodných súťažiach (VOS) – pričom existujú 2 alternatívy: zapracovanie potrebných postupov do existujúcej smernice o VO alebo vypracovať samostatnú smernicu o VOS
* existencia interného právnika a využívanie externej právnej spoločnosti. P. Fabián uviedol dôvody, prečo je takýto prístup primeraný a hospodárny.

P. Fabián uviedol, že je potrebné zosúladiť dokumentáciu a iné skutočnosti s kontrolnými nálezmi tam, kde je to zmysluplné a využiť nálezy na ďalšie zlepšenie fungovania Spoločnosti. P. riaditeľka uviedla, že už na tom pracuje.

Na margo vyjadrení p. Fabiána, P. Jakubkovič uviedla, že odporúča vypracovať novú smernicu o VOS a nie zapracovať príslušné postupy do smernice o VO, pretože sú procesy úplne rozdielne.

Uznesenie: *Predstavenstvo žiada p. riaditeľku o prípravu námietok na návrh správy p. kontrolóra MČ Bratislava-Ružinov a ich zaslanie predstavenstvu na pripomienky.*

**Úloha č.: 14.01.2021 / 1.**

**Zodpovedá: p. riaditeľka**

**Termín: 16.01.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 4. – Druhé kolo dotácií**

P. Ďurajková uviedla, že MH SR zverejnilo druhé kolo dotácií pre „refund“ nájomného. P. riaditeľka informovala o operatívnych otázkach riešenia „refundu“ dotácií prvého kola.

Uznesenie: *predstavenstvo schvaľuje zmenu uznesenia k bodu č. 1 z 23.09.2020 tak, že bude znieť:*

Uznesenie: *predstavenstvo súhlasí s udelením zľavy na nájomnom žiadateľom o zľavu v súvislosti s COVID-19, s ktorými mala Spoločnosť k termínu 23.09.2020 nepretržite od februára 2020 uzatvorenú platnú a účinnú nájomnú zmluvu, nasledovne:*

* *žiadateľom, ktorí boli obmedzení do 23.09.2020 vo využívaní predmetu prenájmu vo výške 50% nájmu bez služieb v roku 2020 za obdobie, v ktorom majú nárok na priznanie dotácie na nájomnom zo strany štátu,*
* *žiadateľom, ktorí neboli obmedzení vo využívaní predmetu prenájmu, bez zľavy.*

*Podmienkou pre udelenie zľavy je vysporiadanie splatných záväzkov nájomcov voči Spoločnosti do 30.11.2020 alebo uzatvorenie splátkového kalendára formou dodatku k zmluve.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 5. – Aktuálny stav dlhodobých nájmov – nedoplatky**

P. Kozáková informovala o tom, že v prípade neplatičov Spoločnosť postupuje štandardným spôsobom, t. j. ekonomické oddelenie posiela 2 výzvy dlžníkom na zaplatenie a následne posiela výpovede zo zmluvy, ak je to možné.

**Bod č. 6. – Rozpočet 2021, OP 2021, Plán podujatí 2021**

P. Fabián a p. Kozáková informovali o financiách rozpočtovaných zo strany MČ.

P. Fabián apeloval na dôraz na propagáciu podujatí. P. riaditeľka povedala, že by to išlo na úkor kvality podujatí.

P. Fabián uviedol, že dostal od p. Kohútovej, vedúcej ekonomického oddelenia predchádzajúci den návrh rozdelenia položiek na mesiace v roku 2021. Skontroluje ho a pošle členom predstavenstva.

**Bod č. 7. – Dlhodobé zmluvy**

P. riaditeľka informovala, že akceptácia dlhodobobých zmlúv zo strany nájomníkov je uspokojivá.

**Bod č. 8. – LUDUS**

P. riaditeľka Kozáková informovala, že je v kontakte s p. riaditeľkou oddelenie Kultúry z BSK, s p. Langerovou. Tá momentálne oslovuje príslušných ľudí z BSK za účelom stanovenia rozpočtu a teda možností prenájmu priestorov zo strany Spoločnosti. P. riaditeľka uviedla, že ju informovala o tom, že „čas beží“ a Spoločnosť prichádza o potenciálnych nájomníkov príslušných priestorov. Taktiež o tom, že pozvala zástupcov BSK a divadla LUDUS na ďalšiu prehliadku priestorov za účelom zistenie potrieb financovania zo strany LUDUSu. P. Fabián apeloval na čo najskoršie zadefinovanie rozsahu využívania priestorov divadlom LUDUS vo vzťahu k zisteným možnostiam financovania.

**Bod č. 9. – Online joga**

P. Pilková prišla s návrhom na obohatenie programu v čase epidémie SARS-CoV-2. Povedala, že či by nejaký tréner jogy nespravil online kurzy jogy pre verejnosť. Členovia predstavenstva prejednali túto tému. Predstavenstvo neprijalo k danej téme žiadne uznesenie.

**Bod č. 10. – Plán VO 2021**

P. Fabián sa spýtal p. Jakubkovič, či je potrebné upraviť plán VO vo vzťahu k prezentovaným informáciám o financovaní Spoločnosti v roku 2021. P. Jakubkovič uviedla, že nie je potrebné plán VO na rok 2021 meniť.

**Bod č. 11. – IT služby – VO**

Predstavenstvo súhlasilo s VO na IT služby.

Uznesenie: *v prípade záujmu zo strany p. Herényiho, predstavenstvo schvaľuje predĺženie pracovného pomeru s jeho osobou do 28.2.2021 a žiada p. riaditeľku o komunikáciu s ním a zabezpečenie administratívnych krokov v tomto zmysle.*

**Úloha č.: 14.01.2021 / 2.**

**Zodpovedá: p. riaditeľka**

**Termín: 31.01.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 12. – Oprava strechy – VO**

P. Jakubkovič informovala predstavenstvo, že VO pre opravu strechy je pripravené. Predstavenstvo súhlasilo s jeho uverejnením.

**Bod č. 13 - Relácia o varení – informácia z rokovania s TV Ružinov**

PP informoval o stretnutí medzi zástupcami TV Ružinov a Cultus Ružinov na úrovni konateľov spoločností. Za TV Ružinov boli prítomní: p Ferák, p. Barancová, p. Gečevský a p. Kostková, za Spoločnosť boli prítomní: p. Fabián, P. Kurhajcová, p. Pilková (p. Ďurajková sa ospravedlnila z účasti). Výsledkom spoločného rokovania o relácii o varení bolo, že p. Barancová má k dispozícii právny posudok, ktorý preukazuje, že v prípade, že bby p. Pilková bola moderátorkou novej relácie o varení, nešlo by o konflikt záujmov. Členovia vedení oboch zainteresovaných inštitúcií hlasovaním odsúhlasili, že moderátorkami relácie o varení bude p. Kostková a p. Pilková. P. Ferák a p. Pilková sa pri hlasovaní zdržali hlasovania, ostatní prítomní hlasujúci boli „za“. Tieto dve budú zároveň zodpovedať za prípravu a dramaturgiu relácie. PP na stretnutí potvrdil, že Spoločnosť má vo svojom pláne alokovaných na daný projekt 5.000 EUR. Moderátorku za stranu TV Ružinov, t. j. p. Kostkovú bude platiť TV Ružinov a moderátora za Spoločnosť bude platiť Spoločnosť. Spoločnosť predpokladá vynaložiť na tento účel sume 150 EUR/relácia.

P. Pilková uviedla, že sa vzdáva svojho honoráru.

P. Ďurajková uviedla, že je potrebné zrušiť uznesenia týkajúce sa tejto relácie, ktoré pred časom prijalo predstavenstvo Spoločnosti.

Uznesenie: *predstavenstvo ruší svoje uznesenia z 1.10.2020 vo veci relácie o varení.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 14 – Zľavy na nájomnom**

Predstavenstvo jednalo o možnostiach zliav na nájomnom. S ohľadom na finančnú situáciu bude pristupovať individuálne k jednotlivým prípadom.

**Bod. č. 15 - Rôzne**

P. Jakubkovič informovala o situácii s uzavretím poistiek pre účely poistenia zodpovednosti členov predstavenstva a dozornej rady pri výkone ich funkcií. Spolu s p. Mihálik konštatovali, že primárnu mieru zodpovednosti nesú členovia predstavenstva, ktorí ručia svojim majetkom za svoje rozhodnutia, pri dozornej rade je miera rizika a zodpovednosti omnoho nižšia. PP uviedol, že na to, aby sa predstavenstvo rozhodlo, či poistí len členov predstavenstva alebo aj členov dozornej rady, potrebuje predstavenstvo disponovať informáciou o výška poistiek pre oba prípady. Požiadal preto p. riaditeľku a p. Jakubkovič, aby zabezpečili pre predstavenstvo túto informáciu. Následne sa predstavenstvo bude vedieť rozhodnúť ako ďalej pokračovať v tejto veci.

Predstavenstvo jednalo o situácii ohľadne odstránenia billboardov z pozemkov Spoločnosti. Predstavenstvo obdržalo list od jednej z dvoch dotknutých spoločností, v ktorom táto uvádza, že je v jednaní s magistrátom Hl. m. Bratislavy, ohľadne povolenia svojej stavby (billboardov). Táto informácia z tohto listu je irelevantná, nakoľko má daný pozemok v nájme Spoločnosť a magistrát nemá záväznú právomoc rozhodnúť o umiestnení či zotrvaní takejto stavby. P. Mihálik skonštatoval, že je, v prípade, že billboardové spoločnosti neodstránia svoje stavby, potrebné podať žaloby do 30 dní od ukončenia zmluvy o nájme, inak sa im zmluvy môžu automaticky predĺžiť. Spoločnosť preto požiadala p. riaditeľku o podanie týchto žalôb v príslušnom termíne. P. Ďurajková požiadala aj o podanie ohlásenia na Stavebný úrad MČ Bratislava-Ružinov.

Uznesenie: *Predstavenstvo žiada p. riaditeľku o podanie žaloby na billboardové spoločnosti, pokiaľ tieto z pozemkov v správe Spoločnosti neodstránia stavby billboardov do 15.01.2021, ktoré mali prenajaté od Spoločnosti v minulom roku. Zároveň žiada p. riaditeľku o podanie ohlásenia na MČ Bratislava Ružinov na odstránenie príslušných reklamných stavieb.*

**Úloha č.: 14.01.2021 / 3.**

**Zodpovedá: p. riaditeľka**

**Termín: čo najskôr po 15.01.2021, najneskôr 29.01.2021**

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

P. Zita Tomešková požiadala o odpustenie nájomného za terasu za mesiace máj, jún, júl, august, September 2020. P. Kurhajcová uviedla, že v tomto čase nebolo obmedzené nakladať s predmetom nájmu, a preto nie je dôvod na odpustenie nájomného za toto obdobie.

Uznesenie: predstavenstvo **neschvaľuje** zľavu na nájomnom p. Zite Tomeškovej za terasu v roku 2020.

*Hlasovanie:*

*Za: 3 (P. Ďurajková, p. Kurhajcová, p. Pilková)*

*Proti: 0*

*Zdržal sa: 1 (p. Fabián)*

Návrh bol prijatý.

Uznesenie: *predstavenstvo schvaľuje zľavu na nájomnom pre nasledovné subjekty: Gastro LS, s.r.o., Maškrtník, s.r.o., PAT & MAT, s.r.o., vo výške 50% z nájomného bez služieb za obdobie, v ktorom boli ich prevádzky obmedzené opatreniami vlády v období 15.10.2020-31.12.2020.*

*Hlasovanie:*

*Za: 3 (P. Ďurajková, p. Fabián, p. Pilková)*

*Proti: 0*

*Zdržal sa: 1 (p. Kurhajcová)*

Návrh bol prijatý.

Uznesenie: *predstavenstvo* ***neschvaľuje*** *zľavu na nájomnom p. Milanovi Machovi v roku 2020 podľa jeho žiadosti z 2.12.2020.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

P. Pilková opustila stretnutie predstavenstva.

Uznesenie: *predstavenstvo* ***neschvaľuje*** *zľavu na nájomnom spoločnosti Dallmayar, k.s., v roku 2020 podľa jeho žiadosti z 21.12.2020.*

*Hlasovanie:*

*Za: 3 (P. Ďurajková, p. Fabián, p. Kurhajcová)*

*Proti: 0*

*Zdržal sa: 0*

Návrh bol prijatý.

Uznesenie: *predstavenstvo schvaľuje zľavu 50% na nájomnom bez služieb pre spoločnosť Mira Nova, s.r.o., v roku 2021 od 1.1.2021 do termínu ukončenia opatrení vlády, ktoré obmedzujú jej prevádzku v zmysle využitia predmetu nájmu.*

*Hlasovanie:*

*Za: 3 (P. Ďurajková, p. Fabián, p. Kurhajcová)*

*Proti: 0*

*Zdržal sa: 0*

Návrh bol prijatý.

PP poďakoval všetkým za účasť na cca. 4 hodinovom stretnutí predstavenstva.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 17.01.2021

Zapísal: František Fabián